GiliGold/VAD_KnessetCorpus huggingface dataset:
זהבה גלאון:
בגלל כל הקדמה והטכנולוגיה והאפקטיביות של המוסד הזה, אפשר לקצר מאוד את השהות.
זהבה גלאון:
אני מציעה 14 פלוס 7.
זהבה גלאון:
היו"ר רוחמה אברהם: 14 פלוס 7.
זהבה גלאון:
בואו נלך נעשה מהפכה.
גדעון סער:
אני מוכן גם לזה.
גדעון סער:
כל דבר שתרצו להקשות על הממשלה אני לא אעמוד בדרככם.
גדעון סער:
אני הצעתי 21 פלוס 7 אבל אם יש הצעה ל-14 פלוס 7, אני מסכים.
אביגדור יצחקי:
דיברנו על 21 פלוס 7, אנחנו צריכים ללכת לפי הסיכום שהיה לנו.
זהבה גלאון:
ההערה של יושבת ראש הכנסת לגבי שרים שאין להם סגנים היא נכונה.
זהבה גלאון:
הדברים האלה, לדעתי, צריכים להיפתר בנוהל ולא בשינוי תקנון.
זהבה גלאון:
נניח שהמזכירות תודיע לחברי הכנסת.
זהבה גלאון:
אם נניח שאותו שר נבצר, אז בסדר, החיים חזקים מהכל.
זהבה גלאון:
היו"ר רוחמה אברהם: מה קורה כששר וחבר כנסת נעדרים?
זהבה גלאון:
מה קורה אז?
זהבה גלאון:
אני בעד לעשות איזו סנקציה.
זהבה גלאון:
אני חושבת שלא יהיה מצב שחבר כנסת נעדר ללא תאום.
זהבה גלאון:
אם יודיעו לו מהמזכירות שזה באותו יום, אז הוא יודע שהוא צריך להתכונן לזה.
רוחמה אברהם-בלילא:
כדאי שננסה במושב הזה, לתקופה של 3 חודשים, את הסוגיה של הודעות מראש.
רוחמה אברהם-בלילא:
היה ולא, אז נלך על סנקציה גם מצידם של חברי הכנסת.
אחמד טיבי:
אני נאלץ להסכים עם החלק הראשון של דברי היושבת ראש.
אחמד טיבי:
לגבי בדיקות רפואיות, זאת הצעה חשובה.
אחמד טיבי:
שלושת המרכזים שהוזכרו על ידי המנכ"ל הם מרכזים מתקדמים וחשובים וגם המחיר של 750 שקל לבדיקה הוא מחיר נמוך יחסית.
אחמד טיבי:
בטח יישמעו פופוליסטים שיגידו שחברי הכנסת צריכים לשלם את זה מכיסם הפרטי, אני מתפלא שעד עכשיו אף אחד לא אמר את זה, אבל זאת תהיה אמירה פופוליסטית כי בכל מוסד מממנים את הבדיקות האלה לעובדים הבכירים ולהנהלה.
אבי בלשניקוב:
גם את העובדים הזוטרים בשירות המדינה.
אחמד טיבי:
נכון.
אחמד טיבי:
לכן כך צריכה לנהוג הכנסת לגבי חברי הכנסת.
אחמד טיבי:
אין ספק שההצעה הזאת, וגם ההצעה לגבי השאילתות, המובאות כאן על ידי יושבת ראש הכנסת, מחזקות את מעמדו ובריאותו של חבר הכנסת.
אחמד טיבי:
לגבי השאילתות ולגבי כל הדיון שמתנהל בוועדה לאורך שבועות, יש כאן ניסיון חשוב, שאני מברך עליו, לחזק את הפיקוח הפרלמנטרי על הרשות המבצעת.
אחמד טיבי:
כך גם קיצור תקופת השאילתות.
אחמד טיבי:
אני תומך בתקופה של 14 פלוס 7, 21 יום ולא יותר מזה.
אחמד טיבי:
יש שרים, שמצפצפים צפצוף ארוך על הכנסת ולא מגיעים.
גדעון סער:
מי למשל?
אחמד טיבי:
יש רשימה אצל יושב ראש הכנסת.
אחמד טיבי:
לדעתי צריך לפרסם אותה, כמו שמפרסמים נוכחות של חברי הכנסת.
אחמד טיבי:
מי לא בא לקיים את חובותיו בכנסת מול הפרלמנט.
אחמד טיבי:
אני חושב שצריך לפרסם את זה.
אחמד טיבי:
חוץ מזה, עוד מעט יהיו הרבה שרים, יהיו שרים אסטרטגיים, שרים טקטיים - - -
גדעון סער:
אני רק רוצה להעיר לגבי דיון שהיה אתמול במליאה, בהצעת החוק של משרד הביטחון בנוגע לחצי השנה הנוספת.
גדעון סער:
בלתי סביר, ואמרתי זאת במליאה, ששר הביטחון, שבתופים ובמצילתיים סיפר על המהפכה שהולכים לקצר את שרות החובה בחצי שנה, כאשר זה מבוטל, הוא שולח את השר המתאם עם הכנסת.
גדעון סער:
בעיקר, כאשר כבר יש שר שמופקד על האיומים האסטרטגיים וזה מקל על שר הביטחון באופן שהוא יכול להופיע פה.
אחמד טיבי:
אגב, מאז אתמול אחמדי ניג'אד הפסיק להופיע בכנסים פומביים.
דליה איציק:
אני רוצה להעיר הערה אחת ואני מתנצלת שאני צריכה לעזוב.
דליה איציק:
אני רוצה להגיד שהצעתי לוועדת גרונאו שחבר כנסת ישלם 200 שקל מכיסו.
דליה איציק:
הם דחו פה אחד את ה הצעה שלי.
דליה איציק:
הם אמרו לי שאין דבר כזה ושזאת חובתו של המוסד, וזה בכל המוסדות.
דליה איציק:
אני רוצה שתדעו שהתנדבתי, בשמכם, לעשות את זה והם לא הסכימו.
דליה איציק:
תודה רבה לכולכם.
רוחמה אברהם-בלילא:
אני מודה לגברתי.
רוחמה אברהם-בלילא:
חבר הכנסת חנין בבקשה.
דב חנין:
גברתי יושבת ראש הוועדה, אני מצטרף לברכות על יוזמתה של יושבת ראש הכנסת.
דב חנין:
כחבר כנסת חדש מצאתי שהכלי של שאילתה הוא כלי לחלוטין לא אפקטיבי, לעומת הצעות לסדר שהן לפחות כלי מהיר.
דב חנין:
לכן, באופן אישי, החלטתי שמבחינת עלויות מול תועלות, אני משתמש בשאילתה ישירה.
דב חנין:
העלות של שאילתה ישירה היא אפס.
דב חנין:
אין לה שום עלויות משום בחינה שהיא.
דב חנין:
אני מקבל את אותה תוצאה של תשובה כזאת או אחרת, באותה מסגרת זמן פחות או יותר, לכן זה כלי הרבה יותר יעיל.
דב חנין:
זה כמובן חבל כי השאילתה הרגילה היא כלי שיש מאחוריו מטרה ושכל.
דב חנין:
לכן, ההצעה שלכן לשנות את מסגרת הזמן היא ראויה בזמן ובמקום.
דב חנין:
אני בהחלט תומך בוורסיה של 14 פלוס 7 .
דב חנין:
אחת המשמעויות המרכזיות של השאילתה זאת העובדה מעלים נושא שנמצא על סדר היום.
דב חנין:
21 יום אחרי, זה בקושי על סדר היום.
דב חנין:
אם ממשיכים את זה לחודש אחרי, הסיכוי שזה יהיה באמת על סדר היום הוא בהחלט נמוך.
דב חנין:
לכן 21 יום כמסגרת כוללת זה בהחלט אפשרי, אביגדור, ואתה יכול, לדעתי, להרגיש מאוד נוח עם האפשרות הזאת.
דב חנין:
אני רוצה להתייחס להצעתו השניה של חבר הכנסת סער לגבי הצעות החוק הממשלתיות.
דב חנין:
היו"ר רוחמה אברהם: בואו נסיים את נושא השאילתות.
דב חנין:
אני רק רוצה לומר עוד דבר אחד.
דב חנין:
לפי הבנתי, המצב הקיים היום הוא הפרה של תקנון הכנסת.
דב חנין:
תקנון הכנסת, בסעיף 45ב אומר בצורה מפורשת: "בהסכמת השואל, השר יכול לבקש ששר אחר יענה, או בנסיבות מיוחדות, באישור יושב ראש הכנסת".
דב חנין:
הדבר הזה מופר - - -
ראובן ריבלין:
אם ראש הממשלה יבקש, תינתן.
דב חנין:
אם ראש הממשלה יבקש, אני מניח שיושב ראש הכנסת אולי ייעתר לזה, אבל זה לא קורה עם ראש הממשלה.
דב חנין:
זה קורה חדשות לבקרים עם כל השרים כמעט, שרים יותר מרכזיים, וגם שרים פחות עסוקים ופחות מרכזיים.
דב חנין:
לכן גם המצב הקיים היום הוא הפרה של תקנון הכנסת.
דב חנין:
אנחנו צריכים את אותה הוראה שאנחנו מאמצים בתקנון הכנסת, לוודא שאנחנו מתכוונים לאכוף אותה במציאות ולגרום לה להיות מיושמת במציאות.
ראובן ריבלין:
אני רוצה להזהיר את כולנו שלא נתפוס מרובה ולא נתפוס כלום.
ראובן ריבלין:
אסור שיהיה מצב שבו תהיה תקנה שהשר לא יוכל לעמוד בה.
ראובן ריבלין:
לכן אני לא מציע לכפות עליו 21 יום אלא לעשות זאת ב-28 יום, זאת אומרת 21 יום ועוד 7 ימים, על מנת שלא יהיה שום תירוץ למה לא נתן את התשובה שלו.
ראובן ריבלין:
אם תבואו ותאמרו 14 פלוס 7, התוצאה תהיה - - - בסעיף 43ב, שגדעון סער ביקש למחוק אותו, בדין הוא מבקש למחוק אותו כי 43ב' הפך להיות הנורמה.
ראובן ריבלין:
43א' בכלל לא שמנו לב אליו.
ראובן ריבלין:
לכן אני מציע 28 יום.
ראובן ריבלין:
אנחנו לא צריכים להיות פזיזים.
ראובן ריבלין:
אנחנו מבינים את מצוקות השרים ואת הצורך שלהם להתנהל.
ראובן ריבלין:
אני גם לא רוצה, חלילה,שחברי גדעון סער יאלץ בקדנציה הבאה, או אפילו בקדנציה הזאת, לבוא ולבקש לשנות את התקנה שהוא מבקש לשנות אותה, בגלל נסיבות כאלה ואחרות.
רוחמה אברהם-בלילא:
האם אדוני רומז על משהו קואליציוני שעתיד להתרחש בימים הקרובים?
ראובן ריבלין:
אני רומז על התעתועים של הפוליטיקה.
ראובן ריבלין:
היה לי מזכיר ממשלה שהיה ליושב ראש קואליציה ואני הייתי במצב שהייתי צריך לומר לו שיש תהפוכות בפוליטיקה.
ראובן ריבלין:
הוא לא רצה לשמוע.
ראובן ריבלין:
יש לי חבר שהוא היה מנכ"ל משרד ראש הממשלה ואני אומר לו שיש תהפוכות בפוליטיקה.
ראובן ריבלין:
הכל יכול להיות.
ראובן ריבלין:
בשבוע הבא אתה יכול לשבת פה, וגדעון יכול לשבת שם.
ראובן ריבלין:
לכן אני מציע שנקבע דבר שאולי הוא נראה בעינינו מופרז – אני רואה שחבר הכנסת חנין יצא.
ראובן ריבלין:
צריכים, אולי, לעשות תקנה שחבר כנסת שנכנס לישיבת ועדה, לא יוצא ממנה, אם הוא דיבר.
ראובן ריבלין:
הואיל ולא נשארו מצביעים אז אני אצביע יחד איתכם.
דלית דרור:
בעניין נוכחות חברי הכנסת אין לי מה לומר, זה לא עניין של הממשלה.
דלית דרור:
;לגבי המועדים לממשלה, אני מניחה שלמרבית השאילתות 21 פלוס 7 זה מספיק.
דלית דרור:
יחד עם זאת ישנן שאילתות שבשל המורכבות וההיקף שלהן, יידרש זמן נוסף.
דלית דרור:
רק כדי לסבר את האוזן, בחוק חופש המידע, המועדים הם 30 פלוס 30 פלוס 60.
גדעון סער:
איזו מן דוגמא זאת?
דלית דרור:
בחוק חופש המידע זה כל אדם שלא צריך להוכיח את האינטרס שלו במידע, ופה מדובר על סמכות הכנסת לפקח על הממשלה מתוקף המשטר הקונסטיטוציוני שלנו.
דלית דרור:
יחד עם זאת, שם ה-60 יום הנוספים הם לצורך שאילתות שיש בהן היקף או מורכבות מיוחדים.
דלית דרור:
תשאירו לנו "שפיל" במקרה של היקפים מיוחדים.
רוחמה אברהם-בלילא:
את רואה כאן את הלך הרוח של החברים שרובם רוצים 14 פלוס 7.
רוחמה אברהם-בלילא:
אנחנו הולכים ל-21 פלוס 7, למרות שהטכנולוגיה הולכת ומתקדמת וכך גם רמת המידע וגם רמת ההתקשרות.
רוחמה אברהם-בלילא:
אני מציעה לחבריי חברי הכנסת ללכת לשינוי תקנון של 21 יום פלוס 7 נוספים, כאשר אני מודיעה, ואני מבקשת שתעבירו את זה לשרים ולממשלה: הסוגיה הזאת תיבחן במושב החורף הנוכחי.
רוחמה אברהם-בלילא:
היה ושרי הממשלה לא יעמדו בזה, אני אומרת שאני אכנס את הוועדה שוב ואשכנע את חבריי ששרי הממשלה ייענו בפרק זמן של 14 פלוס 7.
רוחמה אברהם-בלילא:
אז כדאי לכולנו להתארגן לפי הנוסחה שהובאה כאן כרגע, וזאת כדי להביא למצב שהכנסת באמת תוכל לפקח על פעולות הממשלה.
רוחמה אברהם-בלילא:
אני עוברת להצבעה על השינוי של 21 פלוס 7.
רוחמה אברהם-בלילא:
למען הפרוטוקול, תיקון סעיף 43 - סעיף קטן ב' בטל.
גדעון סער:
אפשר להגיד שהצעתי מ-26.6 התקבלה במלואה.
גדעון סער:
היו"ר רוחמה אברהם: הצעתו של חבר הכנסת גדעון סער עומדת להתקבל פה אחד.
גדעון סער:
מי בעד ההצעה?
גדעון סער:
מי נגד?
גדעון סער:
הצבעה בעד – רוב נגד – אין נמנעים אין ההצעה של חבר הכנסת גדעון סער לבטל את סעיף 43ב לתקנון הכנסת נתקבלה.
גדעון סער:
היו"ר רוחמה אברהם: פה אחד, אין נמנעים אין מתנגדים, הצעתך נתקבלה פה אחד.
גדעון סער:
אני מודה לחברי הכנסת.
רוחמה אברהם-בלילא:
אתה רוצה שנחזור לדיון הראשון?
גדעון סער:
אם יושב ראש הקואליציה מבקש שהות לשוחח על כך, אני מכבד את בקשתו.
רוחמה אברהם-בלילא:
אני רוצה להביא לתשומת לב חבריי שבשבוע הבא, ביום שלישי, ועדת הכנסת תערוך יום עיון בנושא חוק ההסדרים.
רוחמה אברהם-בלילא:
ביום הזה אמורים להגיע מיטב בכירי המשק, שרי אוצר לשעבר ומי שייצג את העמדה של בית המשפט העליון הוא השופט בדימוס מישאל חשין.
רוחמה אברהם-בלילא:
אני מבקשת מכל חברי הכנסת להיות נוכחים ביום הזה.
רוחמה אברהם-בלילא:
זה יום חשוב לכנסת ולוועדת הכנסת תהיה אמירה חשובה מאוד לגבי ההתנהלות של ועדת הכנסת אל מול הממשלה.
שאול דנאי:
ההצעה בעניין 21 יום של תזכיר היא מחייבת תיקון של תקנון עבודת הממשלה והמשמעות של זה שזה כפוף להחלטת ממשלה.
רוחמה אברהם-בלילא:
הנושא הזה עוד לא נסגר.
רוחמה אברהם-בלילא:
אני שמחה לפתוח ישיבה נוספת שבועית של ועדת הכנסת.
רוחמה אברהם-בלילא:
על סדר-היום: קביעת מסגרת הדיון להצעות להביע אי-אמון בממשלה, כאשר יש לנו חמש הצעות אי-אמון, בנושאים הבאים.
רוחמה אברהם-בלילא:
ההצעה הראשונה של הליכוד, בנושא: ממשלה ללא כיוון וללא תוכנית; המועמד להרכיב את הממשלה הינו חבר הכנסת בנימין נתניהו.
רוחמה אברהם-בלילא:
הצעה שנייה של איחוד לאומי-מפד"ל-יהדות התורה, בנושא: מצבם הכלכלי של היישובים בעוטף עזה עקב המשך ירי הקאסמים; המועמד להרכיב את הממשלה הוא חבר הכנסת בנימין אלון.
רוחמה אברהם-בלילא:
הצעה שלישית של רע"מ-תע"ל, בנושא: צירוף חבר הכנסת אביגדור ליברמן לממשלה; המועמד להרכיב את הממשלה הינו חבר הכנסת איברהים צרצור.
רוחמה אברהם-בלילא:
הצעה רביעית של חד"ש, בנושא: צירוף חבר הכנסת אביגדור ליברמן לממשלה; המועמד להרכיב את הממשלה הינו חבר הכנסת מוחמד ברכה.
רוחמה אברהם-בלילא:
הצעה חמישית של בל"ד, בנושא: צירוף חבר הכנסת אביגדור ליברמן לממשלה; המועמד להרכיב את הממשלה הוא חבר הכנסת ג'מאל זחאלקה.
רוחמה אברהם-בלילא:
כיוון שעשינו תיאום עמדות עם יושב-ראש הקואליציה, יושב-ראש האופוזיציה, הגענו להסכמה על מסגרת זמן של 10 דקות למציעים ו-5 דקות לכל סיעה.
רוחמה אברהם-בלילא:
אני מעמידה זאת להצבעה.
רוחמה אברהם-בלילא:
ה צ ב ע ה בעד – 11 נגד – אין נמנעים – אין מסגרת הדיון להצעות להביע אי-אמון בממשלה, של 10 דקות למציעים ו-5 דקות לכל סיעה, נתקבלה.
רוחמה אברהם-בלילא:
11 בעד, אין מתנגדים, אין נמנעים.
רוחמה אברהם-בלילא:
לפיכך, נקבע שמסגרת הדיון להצעות להביע אי-אמון בממשלה היא של 10 דקות למציעים ו-5 דקות לכל סיעה.
רוחמה אברהם-בלילא:
קביעת מסגרת הדיון להודעת הממשלה על צירוף שר
רוחמה אברהם-בלילא:
אני עוברת לנושא הבא: קביעת מסגרת הדיון להודעת הממשלה על צירוף שר.
רוחמה אברהם-בלילא:
מזכיר הכנסת, אריה האן, שלח אלי מכתב, ואני קוראת בפני החברים: "אני מוצא לנכון להביא לידיעתך כי מזכיר הממשלה הודיעני אמש כי הממשלה תקיים היום ישיבה לצורך אישור צירופו של חבר הכנסת אביגדור ליברמן לממשלה.
רוחמה אברהם-בלילא:
מכתב בנושא יועבר אלי עם תום ישיבת הממשלה היום בצהרים.
רוחמה אברהם-בלילא:
אודה אם בקביעת מסגרת הדיון להצעות האי-אמון תיקבע גם מסגרת דיון נפרדת להודעת הממשלה על צירוף שר.
רוחמה אברהם-בלילא:
גם פה הגענו להסכמות – קואליציה-אופוזיציה – וקבענו שסיעות שיש בהן עד עשרה חברי כנסת יודיעו את הודעתן בפרק זמן של 10 דקות; סיעות שמונות מעל 10 חברי כנסת יביעו את עמדתן במסגרת פרק זמן של 15 דקות.
אביגדור יצחקי:
אני מבקש שחברי הכנסת יידעו שההצבעה תיערך לא לפני השעה 20:10.
אביגדור יצחקי:
היו"ר רוחמה אברהם: ההצבעה בכל מקרה לא יכולה להתקיים לפני השעה 20:10 מכיוון שהבקשה הונחה אתמול בשעה 20:10, ולפיכך גם פרק הזמן של קביעת מסגרת דיון בהצעות האי-אמון וגם בסוגיה של צירוף חבר הכנסת ליברמן לממשלה – אני מניחה שאנחנו נעבור הרבה מעבר לשעה 20:10, כך שלא תהיה בעיה כזאת.
אביגדור יצחקי:
מאיר פרוש: האם ההצבעות יהיו ביחד?
אביגדור יצחקי:
היו"ר רוחמה אברהם: לא.
אביגדור יצחקי:
בנפרד.
אביגדור יצחקי:
שני דיונים נפרדים.
אביגדור יצחקי:
מי בעד מסגרת הדיון כפי שהצעתי?
אביגדור יצחקי:
מי מתנגד?
אביגדור יצחקי:
ה צ ב ע ה בעד – 13 נגד – אין נמנעים – אין מסגרת הדיון להודעת הממשלה על צירוף שר, של 10 דקות לסיעות שמונות עד 10 חברי כנסת; 15 דקות לסיעות שמונות מעל 10 חברי כנסת, נתקבלה.
רוחמה אברהם-בלילא:
13 הצביעו בעד, אין מתנגדים, אין נמנעים.
רוחמה אברהם-בלילא:
לפיכך, אני קובעת שהדיון היום, בנושא צירופו של חבר הכנסת אביגדור ליברמן כשר בממשלת ישראל, ייערך כך: לסיעות שמונות עד 10 חברי כנסת – 10 דקות; לסיעות שמונות מעבר ל-10 חברי כנסת – 15 דקות.
רוחמה אברהם-בלילא:
בקשות חברי הכנסת להקדמת הדיון בהצעת החוק הבאות:
רוחמה אברהם-בלילא:
הצעת חוק יסוד: הכנסת (תיקון – העברת חבר הכנסת מכהונתו) (פ/1623/17), בקשת חברת הכנסת אסתרינה טרטמן
רוחמה אברהם-בלילא:
הנושא הבא הוא בקשתה של חברת הכנסת אסתרינה טרטמן לפטור מחובת הנחה מוקדמת הצעת חוק יסוד: הכנסת (תיקון – העברת חבר הכנסת מכהונתו), שמספרה פ/1623/17.
רוחמה אברהם-בלילא:
חברת הכנסת טרטמן מתבקשת להודיע מהי הדחיפות.
אסתרינה טרטמן:
תודה, גברתי היושבת-ראש.
אסתרינה טרטמן:
לאחרונה אנחנו נתקלים בכנסת ישראל בתופעות של התנהלות שהיא מבזה את כבוד הבית.
אסתרינה טרטמן:
אחמד טיבי: את שייכת למפלגה הפשיסטית הישראלית, מפ"י?
אסתרינה טרטמן:
המפלגה הפשיסטית הישראלית.
אסתרינה טרטמן:
קריאות: - - - אורי אריאל: אני מבקש להזמין את כל כלי התקשורת, להמתין שתי דקות.
אסתרינה טרטמן:
אחמד טיבי: יכול להיות שאדוני לא יודע.
אסתרינה טרטמן:
גם כשאין מצלמות ואני אומר – זה מצוטט.
אסתרינה טרטמן:
היו"ר רוחמה אברהם: חברי חברי הכנסת, כפי שתמיד ניהלנו דיון הוגן, אני מבקשת לאפשר למגישת הבקשה לטעון את טיעוניה.
אסתרינה טרטמן:
מי שרוצה להירשם לדיון – אני פותחת דיון בסוגיה הזאת, אבל בתנאי אחד.
אסתרינה טרטמן:
אני אאפשר את זכות הדיבור, בלי להפריע לחברת הכנסת טרטמן.
אסתרינה טרטמן:
מי שיפריע ואני אעיר לו על כך- אני אבטל את רשות הדיבור שלו.
אסתרינה טרטמן:
חברת הכנסת טרטמן, בבקשה.
אסתרינה טרטמן:
הצעת החוק שלנו באה כדי להגן ולשמור על כבוד הבית.
אסתרינה טרטמן:
לצערנו הרב – לצערם של החברים בבית – לאחרונה אנחנו יותר ויותר נתקלים בתופעה של זילות בהתייחסות לבית.
אסתרינה טרטמן:
משום-מה, יש קבוצה מסוימת שקופצת ומרגישה שמדובר בה, למרות שלא זאת הכוונה.
אסתרינה טרטמן:
אולי על ראש הגנב בוער הכובע, אבל על כך אינני חולקת.
אסתרינה טרטמן:
עניינית – יש לנו חוק במדינת ישראל, סעיף 7א לחוק, שמגדיר מי ראוי להיבחר כחבר כנסת, להיות חבר בבית הזה.
אסתרינה טרטמן:
אין ספק שבכל פרלמנט ראוי תהיה בקרה מקדימה למיהם נבחריו.
אסתרינה טרטמן:
בוקר טוב, גברתי היושבת-ראש – ברוכה השבה.
אסתרינה טרטמן:
אין ספק שכל פרלמנט שמכבד את עצמו – קובע לעצמו כללים מי בכלל ראוי להיות בבית הנבחרים, זה דבר שהוא מקובל בעולם כולו.
אסתרינה טרטמן:
גם בכנסת ישראל יש חוק שאומר ומגדיר מי ראוי להיות חבר בכנסת ישראל, וזה סעיף 7א.
אסתרינה טרטמן:
מכיוון שסעיף 7א הוא סעיף שמחייב סינון ראשוני כקריטריון לבחירתו של אדם להיות חבר בבית הנבחרים, הוא מגדיר ומגביל מי ראוי להיות חבר בבית נבחרי העם – והרי יש לכולנו כוונה לשמר את הכבוד שהבית הזה ראוי לו – לצערנו, אין שום סעיף זהה שאומר שההתנהלות הזאת מחייבת את הנבחרים גם אחרי היבחרם.
אסתרינה טרטמן:
יש פה בעיה, כי לכאורה, מי שפסול מלכהן ולהיבחר כחבר כנסת – איכה הוא יכול להיות ראוי להמשיך ולכהן כחבר כנסת?
אסתרינה טרטמן:
איך יעלה על הדעת, שבצורה נבונה, חכמה ועניינית, החוק בישראל מסנן ואומר מי ראוי לכהן כחבר כנסת – כמובן, כדי לשמר את זכויות הבית ולשמור גם את כבוד הבית – ומאידך, אין שום חוק שהוא ממשיך ומלווה אותו, שחובת ההתנהגות וההתנהלות הזאת מחויבת גם אחרי היבחרו?
אסתרינה טרטמן:
לפיכך, מכיוון שלאחרונה נתקלנו בתופעות של ביטויים – אפילו בזמן מלחמה – נגד שרים מכהנים, ביטויים שאינם ראויים ואינם מכבדים את הבית הזה, וכן התנהגות שבכל מדינה מתוקנת אחרת בעולם היא גורמת לתמיהה ולהרמת גבה – הידברות עם מדינת אויב וארץ אויב, ועם אויבים, במצב כל כך רגיש של מלחמה – מצאנו לנכון להאיץ את התהליך כי אנחנו נמצאים במצב לא רגוע במדינה.
אסתרינה טרטמן:
מכיוון שלאחרונה נוכחנו בתופעות שהן באמת מתמיהות, אפילו בעולם כולו – דברים שלא מקובלים בפרלמנטים אחרים, של התנהלות כזאת – ואין שום סעיף בחוק שלנו שמגן על כבודנו – הן כמדינה, הן כעם והן כבית הנבחרים, אפילו בהתבטאויות כאלה או אחרות – מצאנו לנכון לתקן את החוק.
אסתרינה טרטמן:
היו"ר רוחמה אברהם: למה זה דחוף?
אסתרינה טרטמן:
זה דחוף משום שאנחנו נמצאים עכשיו במצב מאוד רגיש גם מבחינה מדינית - - זהבה גלאון: כי ליברמן נכנס לממשלה.
אסתרינה טרטמן:
אחרת ליברמן לא יכול היה להיות בכנסת ובממשלה...
אסתרינה טרטמן:
- - גם מבחינה ביטחונית - החוק הזה הוגש כבר בראשית הכהונה של הכנסת הזאת.
אסתרינה טרטמן:
גם מבחינה מדינית אנחנו נמצאים במצב סביבתי שהוא מבקש זהירות, ובוודאי ובוודאי כבוד לבית הזה – ואני מכירה את העשייה המרובה ואת ההשקעה שמשקיעה יושבת-ראש הכנסת כדי להשביח את הדימוי שלנו, ואותנו בכלל, כלפי הציבור בעולם כולו, כלפי ציבור המדינה וכלפי עצמנו.
אסתרינה טרטמן:
אנחנו מחויבים לכבוד הזה.
אסתרינה טרטמן:
כשמדובר בכבוד מדינה, בכבוד עם, בכבוד הבית, ומדובר גם בעשייה מהותית שקשורה גם לעשיות כאלה או אחרות שמנוגדות לציונות - - - היו"ר רוחמה אברהם: את נוגעת בנושא של החשיבות.
אסתרינה טרטמן:
זאת הדחיפות.
אסתרינה טרטמן:
החשיבות היא הדחיפות.
רוחמה אברהם-בלילא:
האם גברתי מודעת לעובדה שבשבוע שעבר הונח הקוד האתי, שמדבר גם על הסוגיה של התבטאויות חברי כנסת – גם בתוך המליאה, במסגרת הבית הזה, וגם מחוצה לו?
רוחמה אברהם-בלילא:
האם במסגרת הקוד האתי, גברתי לא סבורה שאכן יכול להינתן פתרון לסוגיה הזאת?
אסתרינה טרטמן:
תודה על ההזדמנות שניתנה לי כרגע לברך על העשייה המבורכת והחיונית והחשובה של נושא הקוד האתי - אפילו טרחתי וקראתי את הקוד – יש לי אפילו אי-אלו הערות והארות, אבל אני מניחה שעל כך יהיה דיון בנפרד.
אסתרינה טרטמן:
היוזמה היא יוזמה ברוכה.
אסתרינה טרטמן:
הקוד האתי – ובדקתי את הסוגיה הזאת בתוך הקוד האתי – הוא דבר מבורך, אבל לא נותן מענה לטיפול המיידי בסוגיה הזאת.
אסתרינה טרטמן:
בעינינו, ההתנהלות – שהיא מנוגדת לציונות, לעקרונות, לערכים ולכבוד הבית ברמה ממוקדת – מחייבת גם טיפול מיידי ומהיר.
אסתרינה טרטמן:
לכן, בא התיקון לחוק בדרך של חקיקה – וחקיקה הוגנת.
אסתרינה טרטמן:
זה היה על דעת רוב סיעות הבית, בדרך כזאת שלא יהיה זילות למעמדו של חבר הכנסת, אלא שזה יחייב תהליך מאוד יסודי ומבוקר לעניין.
אסתרינה טרטמן:
אנחנו מציעים שהתהליך יהיה מיידי, וזה ייעשה כך.
אסתרינה טרטמן:
קודם כול, יהיה חייב להיות רוב של 30 חברי כנסת שיסברו שהתנהלותו של חבר כנסת כזה או אחר היתה מנוגדת לסעיף 7א.
אסתרינה טרטמן:
לאסוף חתימות של 30 חברי כנסת זוהי משימה ראשונה.
אסתרינה טרטמן:
הפנייה הזאת תעבור ליושבת-ראש הכנסת; יושבת-ראש הכנסת תזמן את המליאה להצבעה בנושא – ההצבעה תהיה מחויבת רוב של 80 חברי כנסת, שאין ספק שזה רוב גדול מאוד בבית הזה, וזה רוב שנותן ביטוי וכבוד גם לחברי הכנסת.
אסתרינה טרטמן:
ברגע שההצבעה הזאת עברה, חבר הכנסת יפסיק לכהן כחבר כנסת, וייכנס הבא בתור ברשימתו - - מוחמד ברכה: חברי כנסת - - - איזה בליל של שטויות.
אסתרינה טרטמן:
- - כך שכל מיני טיעונים כאלה או אחרים שזה אנטי סיעה מסוימת או דעה מסוימת, מופרכים בזה הרגע.
אסתרינה טרטמן:
מוחמד ברכה: כל פעם שאני ארגיז אותך – את תחתמי על עצומה נגדי?
אסתרינה טרטמן:
היו"ר רוחמה אברהם: חבר הכנסת ברכה רוצה לדבר בעניין – אני אשמח לתת לו את רשות הדיבור, אז אל תפריעו.
אסתרינה טרטמן:
תסיימי בבקשה, ברשותך.
אסתרינה טרטמן:
לאותו חבר כנסת יש גם זכות ערעור.
אסתרינה טרטמן:
זכות הערעור תהיה בפני הוועדה הזאת – בפני ועדת הכנסת.
אסתרינה טרטמן:
הרעיון פשוט להאיץ את המהלך ולעשות אותו בצורה מקסימלית כדי לשמור על הכבוד של הבית ועל המדינה שלנו.
זהבה גלאון:
גברתי היושבת-ראש, אני שמחה שהדיון הזה מתקיים בנוכחותה של יושבת-ראש הכנסת.
זהבה גלאון:
אני רוצה להגיד – ואני אומרת זאת לא בציניות: אני מתרשמת מהחריצות ומהנחישות שמפגינה חברת הכנסת טרטמן בפעילות שלה בבית, אבל אני חושבת שיש דבר אחד – אני אומרת את זה בצער – שלא הפנמת, וזה מה תפקידם של חברי הכנסת ואיזה מנדט ניתן להם, והאם בנסיבות מסוימות מישהו לא חושב שהוא חורג מהמנדט שניתן לו.
זהבה גלאון:
בכל הכבוד לכנסת, הכנסת עובדת על-פי שיטה פרלמנטרית.
זהבה גלאון:
הציבור בוחר את הנציגים שלו לכנסת – את יכולה לאהוב אותם, לא לאהוב אותם.
זהבה גלאון:
אני למשל, לא אוהבת הרבה מאוד נציגים, ואני מניחה שאחרים גם לא אוהבים את הנציגים שלנו, אבל הכנסת לא בוחרת עבור הציבור שנבחר באופן דמוקרטי ושלח את הנציגים שלו לכנסת, מי יבוא במקומו.
זהבה גלאון:
הכנסת היא לא טריבונל שיפוטי לחופש הביטוי, בכל הכבוד הראוי.
זהבה גלאון:
מישהו כאן קצת התבלבל.
אסתרינה טרטמן:
אני מבקשת להגיב.
אסתרינה טרטמן:
היו"ר רוחמה אברהם: בסוף.
אסתרינה טרטמן:
עכשיו דיברת עשר דקות.
אסתרינה טרטמן:
בסוף תשיבי על הכל בקצרה.
אסתרינה טרטמן:
זהבה גלאון: עשר פעמים שמעתי את חברת הכנסת טרטמן משתמשת במושג: כבוד הבית, כבוד הבית, כבוד הבית.
אסתרינה טרטמן:
אם יש משהו שהוא זילות של כבוד הבית הזה, זה הצעת חוק מהסוג הזה.
אסתרינה טרטמן:
על-פי ההיגיון הזה, אני רוצה לקחת דוגמה.
אסתרינה טרטמן:
לפני כמה שבועות ישבתי במליאת הכנסת, ובין היתר שמעתי את מי שמועמד היום להיות שר בישראל, קרא לחברי הכנסת הערבים משת"פים, קרא להם בכינויים איומים.
אסתרינה טרטמן:
על-פי ההיגיון הזה, אפילו לא היה מתמנה לשר - -
אסתרינה טרטמן:
מצוין.
אסתרינה טרטמן:
בדיוק.
אסתרינה טרטמן:
זהבה גלאון: - - כי חברת הכנסת טרטמן – בקוניונקטורה פוליטית מסוימת – היית יכולה לאסוף רוב לכך.
אסתרינה טרטמן:
יש דברים שלא משאירים לחברי כנסת.
אסתרינה טרטמן:
יש בתי-משפט, יש חוק בישראל.
אסתרינה טרטמן:
הכנסת היא לא עוקף בג"ץ.
אסתרינה טרטמן:
את רוצה עכשיו לפסול חברויות של חברי כנסת, שהרשימה שלהם נבחרה כדת וכדין על-ידי ציבור ששלח אותם, שעברו את כל המשוכות?
אסתרינה טרטמן:
זה זילות של הבית הזה.
אסתרינה טרטמן:
כיוון שיושבת כאן יושבת-ראש הכנסת, אני גם מבקשת התייחסות של יושבת-ראש הכנסת לנושא הזה.
אסתרינה טרטמן:
יש גבול להצעות שאפשר להעלות.
אסתרינה טרטמן:
לא כל הצעה שמעלים אותה היא לגיטימית.
אסתרינה טרטמן:
אני גם מבקשת חוות-דעת.
אסתרינה טרטמן:
אני כלל לא מדברת על הדחיפות – אין כאן דחיפות, זה קשקוש, ולא משתמשים בכנסת, בוועדת הכנסת, לדברים שהם קומבינות פוליטיות, שאין בינם לבין העניין דבר.
אסתרינה טרטמן:
יושבת כאן היועצת המשפטית של הוועדה.
אסתרינה טרטמן:
אני מבקשת לקבל חוות-דעת של היועצת המשפטית של הוועדה האם זה בכלל סוג של הצעות שהן לגיטימיות.
אסתרינה טרטמן:
זה שהאוזן סובלת הכול, והנייר סובל הכול, שחור על גבי לבן – זה נכון.
אסתרינה טרטמן:
מישהו מחברי הכנסת יגיע למצב שבית-משפט קובע שיש ודאות קרובה, או אפשרות ממשית – כמו שאומר החוק – שההתבטאות הזאת היא סכנה לדמוקרטיה, ואנחנו מחליפים אותו והבא בתור ייכנס?
אסתרינה טרטמן:
איפה בכלל נשמע כדבר הזה, איזה מין הצעות אלה בכלל.
אסתרינה טרטמן:
יש דברים שהבית הזה לא סובל, וחל פיחות בבית הזה, וכל פעם מגיע חבר כנסת חדש, עם איזו שאיפה טריטוריאלית מטורפת.
אסתרינה טרטמן:
אורי אריאל: אולי נחליט שלא יגיעו חדשים יותר?
אסתרינה טרטמן:
זהבה גלאון: בקצב הזה, יכול להיות שזאת תהיה ההחלטה הבאה.
אסתרינה טרטמן:
חבל לי שאין פה הפנמה שמדינת ישראל היא מדינה של העם היהודי.
אסתרינה טרטמן:
זהבה גלאון: גברתי, הייתי מסיימת כאן, אבל הערה אחרונה.
אסתרינה טרטמן:
זאת שערורייה להגיד את המשפט שנאמר כאן עכשיו – אני לא יודעת אם מישהו שמע או לא – שחבל שאין כאן הפנמה שזו מדינה יהודית.
אסתרינה טרטמן:
בכל הכבוד, אף אחד לא חולק על כך שזאת מדינה יהודית, אבל מי ש - - - אורי אריאל: יש, יש מחלוקת.
אסתרינה טרטמן:
היו"ר רוחמה אברהם: חבר הכנסת אריאל, אתה מוותר על זכות הדיבור שלך, אני מבינה.
אסתרינה טרטמן:
אורי אריאל: שמעתי כמה שחולקים על זה באופן קשה.
אסתרינה טרטמן:
זהבה גלאון: אתה יכול לקבוע שבמדינת ישראל יש אזרחים, יש אזרחים ערבים, זו גם מדינתם של כלל אזרחי המדינה - - - היו"ר רוחמה אברהם: ולכן.
אסתרינה טרטמן:
זהבה גלאון: ולכן, הצעה כזאת, שבאה מטעמים כאלה – ראוי היה לה שהיתה עפה מעל השולחן הזה בשנייה שהיא באה.
אסתרינה טרטמן:
אסור היה בכלל לתת להעלות מין הצעה כזאת, ולהגיע לדיון בהצעה כזאת.
אסתרינה טרטמן:
אורי אריאל: עברנו לדיקטטורה... זהבה גלאון: לא, זה לא דיקטטורה.
אסתרינה טרטמן:
זו שערורייה.
אסתרינה טרטמן:
היו"ר רוחמה אברהם: תודה רבה, חברת הכנסת גלאון.
אסתרינה טרטמן:
חברי חברי הכנסת, מחובתי כיושבת-ראש הוועדה הזאת, חברת הכנסת גלאון, להעלות כל בקשה של חברי הכנסת לפטור מחובת הנחה.
אסתרינה טרטמן:
כאשר אני פותחת לדיון, על אחת כמה וכמה כאשר אני סבורה שהדיון הוא ראוי ונכון שחברי הכנסת יתבטאו בו, וזה לא נכון יהיה להביא למצב שבו אני אחליט אלו הצעות חוק אני מעלה ואלו הצעות חוק אני אינני מעלה – על אחת כמה וכמה, כאשר המחלקה המשפטית הרי עוברת על כל חוק, והיא זאת שקובעת אם יש אפשרות להמשיך עם החוק הזה.
אסתרינה טרטמן:
לכן, זה מחובתי.
אסתרינה טרטמן:
אני חושבת שאין לי כאן שיקולים – לא אופוזיציוניים ולא קואליציוניים- וכל חבר כנסת שמבקש, יש לו את הזכות לקבל זאת.
אסתרינה טרטמן:
זהבה גלאון: זה כישלון מוסרי של הבית הזה ושל הלשכה המשפטית, שנותנת להצעות כאלה לעלות.
אסתרינה טרטמן:
אורי אריאל: אבל תסלחי לי, זה הלשכה המשפטית.
אסתרינה טרטמן:
למה את פונה אליה?
אסתרינה טרטמן:
זהבה גלאון: תסלח לי, אני אחליט למי אני פונה, בכל הכבוד לך.
אסתרינה טרטמן:
אורי אריאל: אם הלשכה המשפטית אישרה את זה – תדברי איתה.
אסתרינה טרטמן:
זהבה גלאון: זה כישלון מוסרי של הלשכה המשפטית, שמאפשרת - - - היו"ר רוחמה אברהם: תודה רבה, חברת הכנסת גלאון, אני עוברת לדובר הבא.
אסתרינה טרטמן:
מכיוון שרשימת הדוברים היא ארוכה, אני מקציבה מעתה שלוש דקות לכל דובר.
אסתרינה טרטמן:
חבר הכנסת אחמד טיבי, בבקשה.
אסתרינה טרטמן:
אחמד טיבי: תודה, גברתי.
אסתרינה טרטמן:
אני אתחיל בעניינים הטכניים והטקטיים, למרות שמקובל שמפלגות אסטרטגיות לא עוסקות בעניינים טקטיים.
אסתרינה טרטמן:
אל"ף, זו כבר הפרה של ההסכם הקואליציוני – שינוי חוק יסוד - יושב-ראש הסיעה של מפלגה קואליציונית מגישה הצעת חוק שהיא הפרה בוטה של ההסכם הקואליציוני, ויושב-ראש הקואליציה שותף לאותה הצעת חוק.
אסתרינה טרטמן:
עוד לא נולד דבר כזה.
אסתרינה טרטמן:
זה מעניין.